钦定古今图书集成/理学汇编/文学典/第006卷 > 容斋三笔 > 《东坡引用史传》
## 钦定古今图书集成/理学汇编/文学典/第006卷 > 容斋三笔 > 《东坡引用史传》

东坡先生作文，引用史传，必详述本末，有至百馀字
者。盖欲使读者一览而得之，不待复寻绎书策也。如
《勤上人诗集叙》引翟公罢廷尉宾客反复事，《晁君成
诗集叙》引李郃“汉中以星知二使者事”，《上冨丞相诗》
引左史倚相美卫武公事，《答李琮书》引李固论发兵
讨交趾事，《与朱鄂州书》引王濬活巴人生子事，《盖公
堂记》引曹参治齐事，《滕县公堂记》引徐公事，《温公碑》
引慕容绍宗、李𪟝事，《密州通判题名记》引羊叔子、邹
湛事，《荔枝叹诗》引唐羌言荔枝事是也。